ประกาศกระทรวงสาธารณสุขประกาศกระทรวงสาธารณสุขเรื่องหลักเกณฑ์ วิธีการ และเงื่อนไขการแสดงรูปภาพ ข้อความคำเตือนเกี่ยวกับพิษภัยและช่องทางติดต่อเพื่อการเลิกยาสูบในฉลากของยาเส้นหรือยาเส้นปรุงตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕(ฉบับที่ ๑๗)พ.ศ. ๒๕๕๕ อาศัยอำนาจตามความในวรรค ๒ ของมาตรา ๑๒แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข พ.ศ. ๒๕๕๐เรื่อง หลักเกณฑ์ วิธีการ และเงื่อนไขการแสดงฉลากรูปภาพและข้อความคำเตือนถึงพิษภัยของยาเส้นตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ ลงวันที่ ๓๐ พฤษภาคม พ.ศ. ๒๕๕๐ข้อ ๒ ยาเส้นหรือยาเส้นปรุงที่ผลิตหรือนำเข้ามาในราชอาณาจักรต้องจัดให้มีการแสดงฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบเป็นรูปภาพ ๔ สี ดังต่อไปนี้แบบที่ ๑ รูปภาพประกอบข้อความคำเตือน สูบยาเส้นเป็นมะเร็งปอดตายแบบที่ ๒ รูปภาพประกอบข้อความคำเตือน สูบยาเส้นเป็นมะเร็งกล่องเสียงแบบที่ ๓ รูปภาพประกอบข้อความคำเตือน สูบยาเส้นเป็นมะเร็งช่องปากแบบที่ ๔ รูปภาพประกอบข้อความคำเตือน ควันยาเส้นทำให้เป็นมะเร็ง ๑๐ชนิดการแสดงฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบตามที่กำหนดไว้ในวรรคหนึ่งให้จัดพิมพ์ ๔ แบบในอัตรา ๑ แบบต่อ ๕๐๐ ซองหรือภาชนะบรรจุยาเส้นหรือยาเส้นปรุงในการพิมพ์ฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบผู้ผลิตหรือผู้นำเข้ายาเส้นหรือยาเส้นปรุงต้องพิมพ์จากต้นแบบที่ขอรับจากกรมควบคุมโรคกระทรวงสาธารณสุขเท่านั้นทั้งนี้ ตำแหน่งของตัวอักษร รูปภาพข้อความคำเตือน รวมทั้งความคมชัด ต้องเป็นไปตามที่ปรากฏในต้นแบบฉลากท้ายประกาศฉบับนี้ข้อ ๓ ผู้ผลิตหรือผู้นำเข้ายาเส้นหรือยาเส้นปรุงต้องพิมพ์ฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบตามข้อ๒ ที่ภาชนะบรรจุยาเส้นหรือยาเส้นปรุง ดังนี้(๑) กรณีภาชนะบรรจุยาเส้นหรือยาเส้นปรุงมีลักษณะเป็นซองหรือห่อการแสดงฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบต้องมีขนาดพื้นที่ไม่น้อยกว่าร้อยละ ๕๕ของด้านที่มีพื้นที่มากที่สุดอย่างน้อยสองด้าน(๒) กรณีภาชนะบรรจุยาเส้นหรือยาเส้นปรุงมีรูปทรงอย่างอื่นนอกเหนือจาก (๑) การแสดงฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบต้องมีขนาดพื้นที่ไม่น้อยกว่าร้อยละ ๓๐ของพื้นที่ทั้งหมดของภาชนะบรรจุยาเส้นหรือยาเส้นปรุงขนาดของฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบสามารถย่อหรือขยายได้ตามความเหมาะสม แต่ต้องไม่ทำให้สัดส่วนความกว้างและความยาวรวมทั้งความคมชัดของฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบเปลี่ยนแปลงไปหากไม่สามารถย่อหรือขยายเพื่อคงสัดส่วนความกว้างและความยาวได้ ให้แสดงฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบ๒ รูปภาพต่อด้านได้การแสดงฉลากรูปภาพข้อความคำเตือนถึงพิษภัยของยาเส้นหรือยาเส้นปรุงและช่องทางติดต่อเพื่อการเลิกยาสูบให้แสดงในตำแหน่งบนสุดของภาชนะบรรจุยาเส้นหรือยาเส้นปรุงข้อ ๔ ประกาศฉบับนี้มิให้ใช้บังคับกับยาเส้นหรือยาเส้นปรุงที่ผลิตหรือนำเข้ามาในราชอาณาจักรดังต่อไปนี้(๑)ยาเส้นหรือยาเส้นปรุงที่ผลิตหรือนำเข้ามาเพื่อการจำหน่ายนอกราชอาณาจักรหรือเพื่อเป็นตัวอย่างในการทดสอบวิเคราะห์ หรือวิจัยโดยมีหลักฐานในการผลิตหรือนำเข้ามาเพื่อการดังกล่าวอย่างชัดเจน(๒)ยาเส้นหรือยาเส้นปรุงที่ผู้เดินทางนำติดตัวเข้ามาตามจำนวนที่ได้รับการผ่อนผันให้นำติดตัวเข้ามาโดยไม่ต้องขออนุญาตจากเจ้าพนักงานตามประกาศกรมสรรพสามิตทั้งนี้ เฉพาะเพื่อการบริโภคของผู้นั้นข้อ ๕ ยาเส้นหรือยาเส้นปรุงที่ได้มีการผลิตหรือนำเข้ามาในราชอาณาจักรก่อนที่ประกาศฉบับนี้มีผลใช้บังคับให้ได้รับการยกเว้นไม่ต้องปฏิบัติตามประกาศฉบับนี้ ทั้งนี้ต้องไม่เกินหนึ่งร้อยแปดสิบวันนับแต่วันที่ประกาศฉบับนี้มีผลใช้บังคับข้อ ๖ กรณีมีปัญหาเกี่ยวกับการปฏิบัติหรือดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดข้อ ๗[๑] ประกาศฉบับนี้ให้ใช้บังคับเมื่อพ้นกำหนดสามร้อยหกสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๒ กรกฎาคม พ.ศ. ๒๕๕๕วิทยา บุรณศิริรัฐมนตรีว่าการกระทรวงสาธารณสุข[เอกสารแนบท้าย]๑. ต้นแบบฉลากท้ายประกาศกระทรวงสาธารณสุขเรื่อง หลักเกณฑ์ วิธีการ และเงื่อนไขการแสดงรูปภาพข้อความคำเตือนเกี่ยวกับพิษภัยและช่องทางติดต่อเพื่อการเลิกยาสูบในฉลากของยาเส้นหรือยาเส้นปรุง ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ (ฉบับที่๑๗) พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๗ สิงหาคม๒๕๕๕ปณตภร/ผู้ตรวจ๒๐ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒๔ ง/หน้า ๖/๑๐ สิงหาคม ๒๕๕๕